Број: 02/4.01-7-011-1725/21

Датум: 24. новембар 2021. године

На основу члана 50. Пословника Народне скупштине Републике Српске (”Службени гласник Републике Српске”, број 66/20), Одбор за заштиту животне средине подноси Скупштини сљедећи

***И З В Ј Е Ш Т А Ј***

***о извршењу Плана рада и Финансијског плана Фонда за заштиту животне средине и енергетску ефикасност Републике Српске за период***

***01.01. – 31.12.2020. године***

Одбор за заштиту животне средине на сједници одржаној 24. новембра 2021. године, разматрао је Извјештај о извршењу Плана рада и Финансијског плана Фонда за заштиту животне средине и енергетску ефикасност Републике Српске за период 01.01. – 31.12.2020. године.

Сједници су присуствовали: Илија Таминџија, предсједник Одбора, Милан Дакић, Александар Суботић, Наташа Стевановић, Мијо Перкунић, Младен Поповић и Дарко Митрић, чланови Одбора.

Одсутни су били: Ристо Марић и Миленко Вићановић.

Образложење поменутог Плана рада и Финансијског плана Фонда поднијелa је г-ђа Наташа Савковић, представница Фонда за заштиту животне средине и енергетску ефикасност Републике Српске.

Након проведене расправе, чланови Одбора су једногласно усвојили став да се Извјештај о извршењу Плана рада и Финансијског плана Фонда за заштиту животне средине и енергетску ефикасност Републике Српске за период 01.01. – 31.12.2020. године, разматра у предложеној форми на Деветнаестој редовној сједници Народне скупштине Републике Српске.

На основу члана 50. Пословника Народне скупштине Републике Српске за извјестиоца је одређен предсједник Одбора.

**ПРЕДСЈЕДНИК ОДБОРА**

***Илија Таминџија***